laion/Wikipedia-Exotic huggingface dataset:
מרחב בייר (טופולוגיה)

בטופולוגיה, מרחב בייר הוא מרחב טופולוגי שבו כל איחוד בן מניה של קבוצות סגורות עם פנים ריק הוא קבוצה עם פנים ריק. למרחבי בייר חשיבות רבה בטופולוגיה ובאנליזה פונקציונלית, זאת בעקבות משפט הקטגוריה של בייר הקובע כי כל מרחב מטרי שלם וכל מרחב רגולרי קומפקטי מקומית הוא מרחב בייר. באמצעות מרחבים אלו ניתן להוכיח משפטים חשובים באנליזה פונקציונלית כגון משפט ההעתקה הפתוחה. מרחב בייר נקרא על שמו של המתמטיקאי הצרפתי רנה-לואי בייר. עבור מרחב טופולוגי X {\displaystyle X} עם טופולוגיה T {\displaystyle {\mathcal {T}}} הקבוצה N ⊆ X {\displaystyle N\subseteq X} תקרא קבוצה דלילה אם ורק אם הפנים של הסגור שלה ריק. כלומר, Int ⁡ ( Cl ⁡ ( N ) ) = ∅ {\displaystyle \operatorname {Int} (\operatorname {Cl} (N))=\emptyset } . קבוצה A ⊆ X {\displaystyle A\subseteq X} תקרא קבוצה מקטגוריה ראשונה אם ורק אם היא מהווה איחוד בן מניה של קבוצות דלילות. לעומת זאת, הקבוצה A {\displaystyle A} תקרא קבוצה מקטגוריה שנייה אם ורק אם היא אינה קבוצה מקטגוריה ראשונה. מרחב טופולוגי X {\displaystyle X} עם טופולוגיה T {\displaystyle {\mathcal {T}}} ייקרא מרחב בייר אם ורק אם הוא מקיים את אחד התנאים השקולים הבאים: כל איחוד בן מניה של קבוצות סגורות עם פנים ריק הוא קבוצה עם פנים ריק. כל חיתוך בן מניה של קבוצות פתוחות וצפופות צפוף גם כן. לכל קבוצה מקטגוריה ראשונה יש פנים ריק. כל קבוצה פתוחה לא ריקה היא קבוצה מקטגוריה שנייה. המשלים של כל קבוצה מקטגוריה ראשונה הוא קבוצה צפופה. ניתן להגדיר את המונח מרחב בייר באמצעות המשחק הטופולוגי משחק שוקה. עבור מרחב טופולוגי X {\displaystyle X} , משחק שוקה משוחק על-ידי שני שחקנים אליס ובוב. בתחילת המשחק אליס בוחרת קבוצה פתוחה U 1 ⊆ X {\displaystyle U_{1}\subseteq X} ובוב בוחר בעקבותיה קבוצה פתוחה U 2 ⊆ U 1 {\displaystyle U_{2}\subseteq U_{1}} . לאחר מכן אליס בוחרת קבוצה פתוחה נוספת U 3 ⊆ U 2 {\displaystyle U_{3}\subseteq U_{2}} ובוב ממשיך בבחירת קבוצה פתוחה U 4 ⊆ U 3 {\displaystyle U_{4}\subseteq U_{3}} . המשחק נמשך עד לאינסוף כאשר לשני השחקנים אסור לבחור בקבוצה ריקה. אליס מנצחת את המשחק אם ⋂ n = 1 ∞ U n ≠ ∅ {\displaystyle \bigcap _{n=1}^{\infty }{U_{n}}\neq \emptyset } . אחרת, בוב מנצח. ניתן להוכיח כי בוב יכול לשחק לפי אסטרטגיה מנצחת (כלומר, תוכנית פעולה שתבטיח את ניצחונו לכל בחירת פעולות של אליס) אם ורק אם המרחב X {\displaystyle X} הוא מרחב בייר. בכך, ניתן להגדיר באופן אלטרנטיבי מרחב בייר להיות מרחב טופולוגי שבו יש לבוב אסטרטגיה מנצחת במשחק שוקה. ממשפט הקטגוריה של בייר נובע כי המרחבים R n {\displaystyle \mathbb {R} ^{n}} עם הטופולוגיה הסטנדרטית הם מרחבי בייר. הישר של סורגנפריי ומישור מור הם מרחבי בייר, זאת על אף שהם אינם מקיימים את משפט הקטגוריה של בייר. מרחב בייר, באתר MathWorld (באנגלית) Baire space in nLab, ncatlab.org Richard M. Timoney, Baire category and open mapping theorems, Trinity College Dublin, ‏2016 (באנגלית) R. C. Haworth, R. A. McCoy, Baire spaces, 1977 Banach-Mazur game - Encyclopedia of Mathematics, encyclopediaofmath.org
2007 באסטרונאוטיקה

במהלך השנה בוצעו 68 שיגורים, מהם 26 (38%) על ידי רוסיה. 27 בספטמבר – שיגור גשושית שחר לחקר חגורת האסטרואידים. צ'אנג-אה 1 - שיגור גשושית צ'אנג-אה 1 לכיוון הירח, תחילת תוכנית סינית לחקר הירח. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 2007 באסטרונאוטיקה בוויקישיתוף ריכוז נתונים על השיגורים מהם 4 בעזרת משגר שנבנה באוקראינה מיזם בין לאומי שהשתמש במשגר מתוצרת אוקראינה שימוש במשגר של האיחוד האירופי
תרג'ולה

תרג'ולה (בגאורגית:თერჯოლა) היא עיר במחוז אימרתי בגאורגיה. שטח העיר הוא כ-5.8 קמ"ר, ומתגוררים בה 4,365 איש (נכון לשנת 2015). קיימות עדויות להמצאות בני אדם באזור תרג'ולה החל מתקופת האבן. במערות Navenakhevi cave ו-Mujireti cave נמצאו כלי נשק מאבן וכן חפצים נוספים של אנשים שהתגוררו במקום. במערות Sakajia ו-Sagvarjile התגלו קברים המשויכים לתקופת הברונזה. Navenakhevi cave - מתחם הכולל 4 מערות. Mujireti cave - מערה צרה שרוחבה נע בין 1–4 מטר ועומקה הוא 92 מטר. מפלי Kadagidze Rafi - מפלים שגובהם 4 מטר המסתירים כניסה למערה, המתגלה בקיץ כשזרימת המים נמוכה. Skandi fortress - מבצר מהמאה ה-4 לספירה. אתר האינטרנט הרשמי של תרג'ולה מדיה וקבצים בנושא תרג'ולה בוויקישיתוף תרג'ולה - צילומי אוויר Terjola, Georgia, Cityfacts About Terjola, Georgian Travel Guide
ויקטור קיפלנגט

ויקטור קיפלנגט (באנגלית: Victor Kiplangat; נולד ב-10 בנובמבר 1999) הוא אתלט אוגנדי, אלוף העולם (בודפשט 2023) בריצת מרתון. במשחקי חבר העמים הבריטי שנערכו בברמינגהאם, הממלכה המאוחדת ביולי זכה במדליית זהב בריצת מרתון בתוצאה של 2:10:55 שעות. באליפות העולם שנערכה בבודפשט, הונגריה ב-27 באוגוסט זכה במדליית זהב בריצת מרתון בתוצאה של 2:08:53 שעות, לפני מארו טפרי מישראל (2:09:12 שעות) ולאול גבריסלאסי מאתיופיה (2:09:19 שעות). ריצת מרתון: 2:05:09 שעות (2022) מדיה וקבצים בנושא ויקטור קיפלנגט בוויקישיתוף ויקטור קיפלנגט, באתר התאחדות האתלטיקה הבין-לאומית
משה גורלי

האם התכוונתם ל... משה גוֹרָלִי (מוזיקולוג) (במקור בּרוֹנזַפט;‏ 1910–1996) - היה במאי, מחזאי, מוזיקולוג, ביבליוגרף, מורה, מו"ל מוזיקה, עורך, חוקר ומבקר מוזיקה, תיאטרון ואמנות פלסטית ישראלי. משה גורלי (עיתונאי) (יליד 1957) - הוא עיתונאי ישראלי, פרשן משפטי של עיתון כלכליסט, כיהן בעבר כדובר בתי המשפט.
דו-קרב הדינוזאורים (מאובן)

דו-קרב הדינוזאורים הוא כינוי למאובן שמקורו בתצורת הל קריק במונטנה. המאובן מורכב משלדים מאובנים של טירנוזאורוס רקס מתבגר וטריצרטופס סבוכים זה בזה וקבורים באבן חול. המסקנה שהשניים ערכו דו-קרב מגיעה מהפציעות הרבות שנגרמו לשני הדינוזאורים, כולל שן של הטירנוזאורוס המוטבעת בתוך הטריצרטופס, אף על פי שלא ידוע בוודאות האם הם אכן נקברו כשהם נלחמים זה בזה. המאובן נמצא ברשותו של מוזיאון צפון קרוליינה למדעי הטבע (אנ'). הדגימה התגלתה בשנת 2006 במונטנה על ידי החוואים קלייטון פיפס, מארק איטמן וצ'אד אוקונור, בשטח שהיה שייך לשתי משפחות חוואים שונות, סברסון ומארי. החוואים ניסו ללא הצלחה למכור את המאובן למספר מוזיאונים, כולל המוזיאון הלאומי להיסטוריה של הטבע ומוזיאון הרי הרוקי. לאחר מכן ניסו החוואים למכור את הדגימה לקונה פרטי באמצעות מכירה פומבית, אך ללא הצלחה. בשנת 2016 פנה לפיפס מוזיאון צפון קרוליינה למדעי הטבע, והחל במשא ומתן לרכישת המאובן. עם זאת, סוגיות משפטיות לגבי הבעלות החוקית על המאובנים האטו את המשא ומתן; אמנם השטח היה שייך למשפחת מארי, אך למשפחת סברסון הייתה זכות בעלות על המינרלים שבקרקע, והמחלוקת הייתה האם מאובנים יכולים להיחשב כמינרלים. לאחר ששני בתי משפט במדינה פסקו אחרת זה מזה, בשנת 2020 פסק בית המשפט העליון של מונטנה כי מאובנים אינם יכולים להיחשב למינרלים, מה שאיפשר את רכישת הדגימה בידי המוזיאון. המאובן נחשב לאחד המאובנים השמורים והשלמים ביותר של שני המינים, כאשר הטירנוזאורוס שלם ב-98%, והוא השלם ביותר שנמצא אי פעם, לאחר שעקף את המאובן "סו". במאובן נשתמרו טביעות עור, איברים פנימיים, תוכן קיבה וחלבונים. אתר האינטרנט הרשמי של דו-קרב הדינוזאורים Ashley Strickland, 'Dueling dinosaurs' fossils show Triceratops, T. rex, may have died after a battle, CNN, ‏2020-11-17 (באנגלית) WRAL, NC Museum of Natural Sciences unveils world's first complete T. rex, WRAL.com, ‏2020-11-17 (באנגלית) Pantuso, Phillip (2019-07-17). "Perhaps the best dinosaur fossil ever discovered. So why has hardly anyone seen it?". The Guardian (באנגלית בריטית). ISSN 0261-3077. נבדק ב-2023-08-27. The Associated Press, Millions at stake in Montana dinosaur fight: Are fossils minerals?, Los Angeles Times, ‏2019-11-08 (באנגלית אמריקאית) Smithsonian Magazine, Mike Sager, Will the Public Ever Get to See the "Dueling Dinosaurs"?, Smithsonian Magazine (באנגלית) Press, Associated (2020-11-17). "'Dueling dinosaurs' of Hell Creek find home in North Carolina museum". The Guardian (באנגלית בריטית). ISSN 0261-3077. נבדק ב-2023-08-27. Jonathon Keats, Montana's Dueling Dinosaurs To Fetch Up To $9 Million At Bonhams Auction, Forbes (באנגלית) 'Dueling Dinosaurs' fossil, hidden from science for 14 years, could finally reveal its secrets, Science, ‏2020-11-17 (באנגלית) North Carolina Museum of Natural Sciences to receive the “Dueling Dinosaurs” | Programs and Events Calendar (באנגלית)
MKR המטבח המנצח: VIP עונה 4

MKR המטבח המנצח: VIP עונה 4 היא עונת ה-VIP הרביעית של תוכנית המציאות הישראלית "MKR המטבח המנצח" והעונה השישית במצטבר של התוכנית שעלתה לשידור ב-4 בספטמבר 2023 בערוץ קשת 12. בעונה זו השופטים והמנחים הם חיים כהן ורותי ברודו, ושידוריה הסתיימו ב-13 בספטמבר 2023. זוכי העונה הם ליאור נרקיס וספיר ואנונו. פרקים 1–5 עליה לאוויר – 4 בספטמבר – 10 בספטמבר 2023 תיאור – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר. פרק 6 עליה לאוויר – 13 בספטמבר 2023 תיאור – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכולוסייה הכללית רייטינג: המטבח המנצח שובר שיאים, הפטריוטים הפתיעו, רשת 13 בהתרסקות, באתר אייס, 5 בספטמבר 2023 רייטינג: רשת 13 נכשלת בבכורת 'פסוורד', המטבח המנצח לוהט, באתר אייס, 6 בספטמבר 2023 רייטינג: 'המטבח המנצח' הביס את 'האח הגדול', ערוץ 14 צנח, באתר אייס, 8 בספטמבר 2023 רייטינג: נבחרת ישראל הפסידה למטבח המנצח, רשת 13 צוללת, באתר אייס, 10 בספטמבר 2023 רייטינג: האח הגדול בניצחון ענק, כמה צפו בגמר המרתק?, באתר אייס, 10 בספטמבר 2023 רייטינג: קופה ראשית והמטבח המנצח סגרו עונה, מי התפוצצה?, באתר אייס, 14 בספטמבר 2023
דורותיאה שלגל

דורותיאה שלגל (בגרמנית: Dorothea Schlegel; נולדה כברנדל מנדלסון; 24 באוקטובר 1763 – 3 באוגוסט 1839) הייתה סופרת גרמנית יהודייה מומרת. בתו הבכורה של משה מנדלסון ורעייתו של פרידריך שלגל. ברנדל מנדלסון הייתה בתו הבכורה של מנדלסון. הוא גידל אותה תוך שילוב בין חינוך יהודי מסורתי וחיי החברה הגבוהה בברלין. כבר בצעירותה התבלטה כבעלת אינטליגנציה גבוהה ואופי לא יציב. ב-1783 נישאה לבנקאי יהודי בשם שמעון פייט (או וייט, Veit) וילדה לו ארבעה ילדים, מהם שניים נותרו בחיים והם הציירים הגרמנים הידועים יוהאן(אנ') ופיליפ פייט, אנשי האסכולה הנצרתית בציור. בדומה לרחל פרנהגן, היא ניהלה בביתה חברת קריאה שבה נפגשו בני המשפחה וידידים מדי שבוע וקראו מחזות; אורח הכבוד היה אביה, ואורחים נוספים היו ידידתה הנרייטה הרץ ובעלה מרכוס, דוד פרידלנדר ואחרים. נישואיה לפייט נמשכו כשש עשרה שנה, ולפי עדות ידידתה לא היו נישואין מאושרים. ב-1794 שינתה את שמה מברנדל לדורותיאה. במהלך ביקוריה בסלון של ידידתה הנרייטה הרץ פגשה את הסופר פרידריך שלגל, שהיה צעיר ממנה בשבע שנים. השניים התאהבו זה בזה, היא ניהלה עמו רומן מחוץ לנישואין ולבסוף התגרשה מבעלה. ב-1799 עברו שניהם לינה וב-1802 עברו שוב לפריז, שם המירה את דתה לנצרות פרוטסטנטית ונישאה לשלגל. ב-1808 המירה את דתה בשנית יחד עם בעלה ובנה לנצרות קתולית. משפחתה נידתה אותה אחרי המרת הדת, והיא סבלה מקשיים כלכליים והתפרנסה בעיקר מפרסום יצירותיה הספרותיות בידי בעלה. בשנים 1818–1819 הייתה עם בניה ברומא, ואת שנותיה האחרונות עד מותה ב-1839 העבירה בפרנקפורט, יחד עם בעלה, שמת ב-1829. חיברה את הרומן Florentine, שפורסם בעילום שם על ידי בעלה ב-1801. חיברה כמה יצירות נוספות שפורסמו בשמו של בעלה, וכן תרגמה חיבורים מצרפתית לגרמנית, בהם את הרומן "קורין" של מאדאם דה סטאל, ופרסמה מאמרים בכתב העת Europa שערך בעלה. נטלי ניימרק-גולדברג, וקולן יישמע - יהודיות נאוֹרוֹת בברלין, ירושלים: מרכז זלמן שזר, 2014 מדיה וקבצים בנושא דורותיאה שלגל בוויקישיתוף דורותיאה שלגל, ברשת החברתית Goodreads "דורותיאה (ברנדל) מנדלסון", במהדורת 1901–1906 של האנציקלופדיה היהודית (באנגלית) דורותיאה שלגל, באנציקלופדיה לנשים יהודיות (באנגלית) נורית כהנא, נשות הסלונים, מתוך כתב העת "נגה", חורף 1980, באתר מט"ח דורותיאה שלגל, באתר "Find a Grave" (באנגלית) דורותאה פון שלגל (1764-1839), דף שער בספרייה הלאומית
טרימבל

האם התכוונתם ל... אלן טרימבל – פוליטיקאי אמריקאי דייוויד טרימבל – פוליטיקאי מצפון אירלנד רוברט טרימבל – עורך דין ומשפטן אמריקאי
דינוזאורים נלחמים

דינוזאורים נלחמים הוא כינוי לדגימת מאובנים שנמצאה בתצורת ג'דוקטה מתקופת הקרטיקון עליון במדבר גובי שבמונגוליה. הדגימה משמרת ולוצירפטור ופרוטוצרטופס שנלכדו תוך שהם נלחמים זה בזה, והיא התגלתה בשנת 1971. בשנים 1963–1971 נשלחו משלחות פלאונטולוגיות פולניות–מונגוליות למדבר גובי במטרה למצוא מאובנים. ב-3 באוגוסט 1971 חשפה משלחת את המאובן שהכיל שלדים של ולוצירפטור ופרוטוצרטופס הנאבקים זה בזה. למרות שנסיבות קבורתם לא היו ידועות, תנוחתם הצביעה שהם מתו בו-זמנית במהלך המאבק. בשנת 1974 הפלאונטולוג המונגולי רינצ'ן ברסבולד טען שיכול להיות כי הדינוזאורים טבעו בקרקעית דמוית חול טובעני של אגם, או שהם נפלו לתוך ביצה ולא הצליחו להיחלץ ממנה. בשנת 1993 הפלאונטולוגית הפולנית האלשקה אוסמולסקה הסבירה כי ייתכן שבמהלך המאבק התמוטטה עליהם דיונה שקברה אותם, או שבכלל הוולוצירפטור אכל מגופתו של פרוטוצרטופס מת ונהרג בנסיבות לא ידועות. בשנת 1995 טען החוקר דייוויד מ. אנווין כי על פי תנוחת המאובנים ניתן לקבוע כי הם מתו בו-זמנית, וכי לא מדובר באירוע שבו הוולוצירפטור ניזון מפרוטוצרטופס מת. מחקירת המשקעים המקיפים את הדגימה הוא למד כי הם כנראה נקברו בחיים במהלך סופת חול, וכי ייתכן שהוולוצירפטור ניצל את הסופה לציד פרוטוצרטופסים, שנהגו להישאר במקומם בעת סופות חול. בשנת 1998 הפלאונטולוג קנת' קרפנטר הציע תרחיש נוסף, שבו הפצעים המרובים שנגרמו בגרונו של הפרוטוצרטופס על ידי הוולוצירפטור גרמו לו לדמם למוות, אך לפני מותו הוא הצליח לנשוך את ידו הימנית של הוולוצירפטור ולכד אותו תחת משקל גופו, מה שגרם למותו מהתייבשות של הוולוצירפטור לאחר שלא הצליח לחלץ את עצמו. הגפיים החסרות של הפרוטוצרטופס נתלשו מאוחר יותר על ידי אוכלי נבלות, ושניהם נקברו לאחר מכן על ידי משקעים חוליים. בשנת 2016 דיווח ברסבולד כי שברים מסוימים בעצמות המאובנים מוכיחים כי מישהו ניסה לבתר או לשלוף אותם ממקומם, וחיזק את טענתו של קרפנטר שכנראה השניים מתו במהלך המאבק ואוכלי נבלות גרמו אחר כך לשברים בעצמות. ברסבולד הציע גם תאוריה נוספת, לפיה לאחר מותם של השניים חברי העדר של הפרוטוצרטופס ניסו לשלוף אותו איתם וגרמו לנזק, אך באזור לא נמצאו עקבות התומכים בטענה זו. הוא גם תיאר את מהלך הקרב בין השניים, וטען כי לאחר שהוולוצירפטור פגע באמצעות הטופרים שברגליו האחוריות בגרון הפרוטוצרטופס ובבטנו, תוך שהוא מנסה לתפוס את ראשו עם רגליו הקדמיות, השתמש הפרוטוצרטופס בכוחו כדי להדוף את הוולוצירפטור, שלבסוף נקבר תחתיו, כטענת קרפנטר. מדיה וקבצים בנושא דינוזאורים נלחמים בוויקישיתוף
לואיס פלמה

לואיס אנריקה פלמה אוסגרה (בספרדית: Luis Enrique Palma Oseguera; נולד ב-17 בינואר 2000 בלה סייבה שבהונדורס) הוא כדורגלן הונדורסי המשחק בעמדת קשר כנף בקבוצת סלטיק מליגת העל הסקוטית ובנבחרת הונדורס. פלמה גדל במחלקת הנוער של וידה. הוא ערך 70 הופעות ליגה במדי הקבוצה הבוגרת של המועדון במסגרת ליגת העל של הונדורס, בהן הבקיע 23 שערים. ב-12 בפברואר 2019 הושאל פלמה לריאל מונרכס מה-USL. הוא ערך 13 הופעות ליגה במדי המועדון, בהן הבקיע שער אחד. ב-19 בינואר 2022 חתם פלמה על חוזה לארבע שנים וחצי באריס סלוניקי מליגת העל היוונית. ב-14 בפברואר ערך את הופעת הבכורה שלו במועדון, בהפסד 2-0 לפאס יואנינה במסגרת המחזור ה-23 בליגה לעונת 2021/2022. ב-10 באפריל הבקיע את שער הבכורה שלו במועדון, בניצחון 2-1 על א.א.ק. אתונה במסגרת הליגה. ב-30 באוגוסט 2023 חתם על חוזה לחמש שנים בסלטיק מליגת העל הסקוטית. פלמה היה חלק מסגל נבחרת הונדורס עד גיל 20 לטורניר גביע העולם עד גיל 20 בשנת 2019. הוא היה חלק מסגל הנבחרת האולימפית של הונדורס לטורניר הכדורגל באולימפיאדת טוקיו בשנת 2021, וערך שלוש הופעות בטורניר, בהן הבקיע שער אחד. ב-7 באוקטובר 2021 ערך את הופעת הבכורה שלו בנבחרת הונדורס, בתיקו 0-0 נגד נבחרת קוסטה ריקה במסגרת מוקדמות מונדיאל 2022 - אמריקה הצפונית. מדיה וקבצים בנושא לואיס פלמה בוויקישיתוף לואיס פלמה, באתר Transfermarkt לואיס פלמה, באתר Soccerway לואיס פלמה, באתר BDFutbol לואיס פלמה, באתר WorldFootball.net לואיס פלמה, באתר National Football Teams לואיס פלמה, באתר FootballDatabase.eu לואיס פלמה, באתר ESPN Real Monarchs SLC Acquires Luis Palma on Loan from C.D.S. Vida באתר הרשמי של ריאל סולט לייק, 12 בפברואר 2019 (באנגלית) Ο LUIS PALMA ΣΤΟΝ ΑΡΗ! באתר הרשמי של אריס סלוניקי, 19 בינואר 2022 (ביוונית) Celtic delighted to sign Honduras internationalist, Luis Palma באתר הרשמי של סלטיק, 30 באוגוסט 2023 (באנגלית)
עיסא אבו שראר

עיסא עבד אל-כרים איברהים אבו שרר (בערבית: عيسى عبد الكريم إبراهيم أبو شرار) הוא משפטן פלסטיני שכיהן כנשיא בית המשפט העליון של הרשות הפלסטינית מ-2005 עד ל-2009 ושוב מ-2019 עד 2024. עיסא אבו שרר נולד ב-28 בנובמבר 1936. אבו שרר עסק בשנים 1963 עד 1996 בעריכת דין בירדן, בה כיהן כתובע. ב-1996 מונה עיסא לשופט במערכת המשפט הפלסטינית. ביוני 2000 מונה לחבר במועצה השיפוטית העליונה. ב-22 ביולי 2005 מונה אבו שראר על ידי אבו מאזן למשנה לנשיא בית המשפט העליון של הרשות הפלסטינית, זהיר אל-צורני. בדצמבר 2005 הגיע אל-צוראני לגיל פרישה, שעומד על 70, ופרש מכס המשפט, כאבו שרר מחליף אותו בתפקיד. למרות הגעת אבו שרר לגיל פרישה בנובמבר 2006, הוא המשיך לכהן כשופט עד 2009. במהלך כהונתו כנשיא בית המשפט, ניהל אבו שרר את מערכת המשפט לאחר עימות חמאס–פת"ח ברצועת עזה ב-2007 והפרדות מערכת השלטון והמשפט הפלסטינית. אבו שראר עמד בראש ועדה של הרשות הפלסטינית לחקירת ממצאי דוח ועדת גולדסטון. ב-15 ביולי 2019 חוקק נשיא הרשות אבו מאזן חוק שקבע את הקמת "הקמת מועצת שופטים עליונה למעבר", שנועדה להחליף את המועצה השיפוטית העליונה כגוף לבחירת שופטים, לצד בחינת מערכת המשפט ושיפורה והמלצה לאבו מאזן לפטר שופטים "ככל שהמשך כהונתם השיפוטית יפגע במעמדה של הרשות השופטת ובאמון הציבור בה". בראש הוועדה הועמד אבו שרר, שמונה גם לנשיא בית המשפט העליון של הרשות הפלסטינית. לקראת הבחירות לרשות המחוקקת הפלסטינית 2021 מינה אבו מאזן את אבו שארר ליו"ר ועדת הבחירות. ב-12 במרץ 2024 התפטר אבו שארר מתפקידו כנשיא בית המשפט העליון. ניר יהב‏, הרשות הקימה ועדה שתחקור את ממצאי דו"ח גולדסטון, באתר וואלה, 25 בינואר 2010 מפגש הפלגים הפלשתינים בקהיר, באתר News1 מחלקה ראשונה, 2 בספטמבר 2021 الرئيس يقبل استقالة رئيس مجلس القضاء الأعلى عيسى ابو, ‏12 במרץ 2024
צוקרי

צוקרי (באיטלקית: Zuccari) הייתה משפחת אמנים איטלקית. האם התכוונתם ל... טדאו צוקרי – צייר איטלקי מאסכולת המנייריזם באיטליה, אחיו של האמן פדריקו צוקרי פדריקו צוקרי – אמן פרסקו איטלקי, אחיו של הצייר טדאו צוקרי צוקר
גלן קמארה

גלן אג'יי קמארה (בפינית: Glen Adjei Kamara; נולד ב-28 באוקטובר 1995 בטמפרה שבפינלנד) הוא כדורגלן פיני המשחק בעמדת הקשר האחורי בסטאד רן מליגת העל הצרפתית ובנבחרת פינלנד. קמארה נולד בטמפרה שבפינלנד להורים מסיירה לאון, וגדל במחלקות הנוער של OT-77,‏ EPS, סאות'אנד יונייטד וארסנל. ב-27 באוקטובר 2015 ערך את הופעתו היחידה בקבוצה הבוגרת של ארסנל, בהפסד 0–3 לשפילד ונסדיי במסגרת שלב שמינית הגמר של גביע הפוטבול ליג לעונת 2015/2016. ב-22 בינואר 2016 הושאל לסאות'אנד יונייטד מהפוטבול ליג הראשונה. הוא ערך שש הופעות ליגה במועדון במהלך תקופת ההשאלה. ב-31 באוגוסט 2016 הושאל לקולצ'סטר יונייטד מהפוטבול ליג השנייה. הוא ערך ארבע הופעות ליגה במדי המועדון. ב-13 ביולי 2017 חתם על חוזה לשנתיים בדנדי מליגת העל הסקוטית. הוא ערך 54 הופעות ליגה במדי המועדון. ב-5 בינואר 2019 חתם על חוזה לארבע שנים וחצי בגלאזגו ריינג'רס מליגת העל הסקוטית. ב-16 בפברואר ערך את הופעת הבכורה שלו במועדון, בתיקו 0-0 נגד סט. ג'ונסטון במסגרת המחזור ה-26 בליגה לעונת 2018/2019. ב-27 בפברואר הבקיע את שער הבכורה שלו במועדון, בניצחון 0–4 על דנדי במסגרת המחזור ה-28 בליגה. הוא זכה עם המועדון באליפות סקוטלנד בעונת 2020/2021, ובגביע הסקוטי בעונת 2021/2022. ב-31 באוגוסט 2023 הצטרף ללידס יונייטד בחוזה לארבע שנים תמורת סכום שלא פורסם. ב-2 בספטמבר ערך הופעת בכורה כשנכנס כמחליף בדקות הסיום במשחק מול שפילד ונסדיי שהסתיים בתיקו 0-0. ב-23 בספטמבר פתח לראשונה בהרכב במשחק מול ווטפורד שהסתיים בניצחון 0–3. ב-16 ביולי 2024 עבר לסטאד רן מליגת העל הצרפתית תמורת כעשרה מיליון אירו וחתם על חוזה עד יוני 2028. ב-9 בנובמבר 2017 ערך קמארה את הופעת הבכורה שלו בנבחרת פינלנד, בניצחון 0–3 על נבחרת אסטוניה במשחק ידידות. ב-15 באוקטובר 2018 הבקיע את שער הבכורה שלו בנבחרת, בניצחון 0–2 על נבחרת יוון במסגרת ליגת האומות 2018/2019. הוא היה חלק מסגל הנבחרת לטורניר יורו 2020 בשנת 2021, וערך שלוש הופעות בטורניר. גלאזגו ריינג'רס אליפות סקוטלנד (1): 2020/2021 הגביע הסקוטי (1): 2021/2022 מדיה וקבצים בנושא גלן קמארה בוויקישיתוף גלן קמארה, באתר Transfermarkt גלן קמארה, באתר Soccerway גלן קמארה, באתר BDFutbol גלן קמארה, באתר WorldFootball.net גלן קמארה, באתר National Football Teams גלן קמארה, באתר FootballDatabase.eu Southend United sign Arsenal's Glen Kamara on loan באתר הרשמי של סאות'אנד יונייטד, 22 בינואר 2016 (באנגלית) rsenal midfielder Glen Kamara joins Colchester United on loan באתר ESPN, ‏ 31 באוגוסט 2016 (באנגלית) Dundee sign up midfielder Glen Kamara after Arsenal release באתר BBC,‏ 13 ביולי 2017 (באנגלית) Rangers: Kilmarnock's Jordan Jones and Dundee's Glen Kamara sign four-year pre-contract deals באתר BBC,‏ 5 בינואר 2019 (באנגלית) Leeds United 0 Sheffield Wednesday 0, BBC Sport, 2 September 2023 Leeds United 3 Watford 0, BBC Sport, 23 September 2023 Eetu Ikola, Nyt jysähti! Huuhkajien Glen Kamara vaihtaa seuraa – siirtosumma 10 miljoonaa, MTV Uutiset, 13.07.2024 (בפינית) Glen Kamara, nouveau milieu Rouge et Noir, Stade Rennais.com, 16 Juillet 2024 (בצרפתית)
משה ליבר (ראש מועצה)

משה ליבר (נולד ב-1957) הוא פוליטיקאי ישראלי שכיהן כראש מועצה אזורית חבל יבנה מדצמבר 2013 ועד למרץ 2024. ליבר הגיע כנער בן 15 (ב-1972) לקבוצת יבנה, ומאז הוא חבר הקיבוץ. לפני בחירתו לראשות המועצה, הוא כיהן כמרכז המשק. ליבר התמודד לראשונה בבחירות שנערכו ב-24 בדצמבר 2013 לאחר 19 שנות כהונה של אליעזר ביננפלד מבני דרום, שלא התמודד לכהונה נוספת. בבחירות אלו התמודדו מול ליבר אריאל בריח מבית גמליאל ויעקב קליין מניר גלים. הוא ניצח בבחירות עם רוב של כ-62%. בבחירות 2018 התמודד בשנית על התפקיד, מול אבי פוקס מבני דרום. הוא נבחר לקדנציה שנייה בתפקיד ברוב של 60.1%, שהם 1,732 קולות. ליבר התמודד לכהונה שלישית בבחירות 2024. מולו התמודדו יששכר מקונן מניר גלים, שהתמודד מטעם סיעת הציונות הדתית, אריאל בריח ואבי פוקס. פוקס זכה בכ-51% מהקולות, וניצח את ליבר. דבר ראש המועצה, באתר מועצה אזורית חבל יבנה משה ליבר יתמודד לראשות מועצת חבל יבנה, באתר News1 מחלקה ראשונה, ‏21 בנובמבר 2013 ראש מועצת חבל יבנה הנבחר: "הגיע הזמן לאחד כוחות ולהתחיל לעבוד קשה", באתר כיפה, 25 בדצמבר 2013 הציונות הדתית תריץ מועמד לראשות חבל יבנה, באתר ערוץ 7, 1 במאי 2023
ישיבה אוניברסיטה (מושג)

ישיבה אוניברסיטה היא ישיבה שמשלבת לימודים אקדמאיים יחד עם לימוד תורה. ישיבה כזאת מתעתדת להוציא תלמידים רבנים ובעלי תארים אקדמאים. ישיבות כאלו אינן נפוצות כיום אצל המגזר החרדי, כיוון שהיחס של הציבור החרדי והדתי ללימודי אקדמיה נע בין התנגדות מוחלטת לבין היתר בדיעבד, ולכן לא כולם רואים במוסד זה כישיבה לכל דבר. פרק זה לוקה בחסר. אנא תרמו לוויקיפדיה והשלימו אותו. כבר בתקופת ההשכלה נוצרו רעיונות להקמת מוסדות תורניים המשלבים גם לימודי מקצוע. הישיבה הראשונה שעמד תחת קטגוריה זאת היא ישיבה יוניברסיטי שהקימו רבנים בולטים מהמגזר החרדי-דתי כמו הרב יוסף דוב הלוי סולובייצ'יק, כיום הישיבה מפעילה רשת ישיבות אשר לה סניפים בירושלים ובלוס אנג'לס המפעילות בתחומן גם אוניברסיטה. עוד ישיבה בסגנון זה היא ישיבת סקוקי. כמו כן המרכז האקדמי לב מפעיל ישיבה תיכונית אשר גם משלבת לימודים אקדמאיים עם לימודי תורה. ישיבה נוספת המיועדת עבור בחורים חרדים פועלת בסגנון הזה בישראל בשם "קמפוס עין חמד". כאמור היחס של מנהיגי הציבור החרדי לאקדמיה הוא ברוב המקרים שלילי ואף אסורה, כיוון שהחשיפה ללימודים אלו עלולים להביא את התלמידים לכפירה או לאימוץ אורח חיים שאינו חרדי. מנגד, ישנם רבנים אשר לא התנגדו לישיבות כאלו, ואף תמכו בצורה פאסיבית, דוגמה לכך הוא הרב משה פיינשטיין ועוד רבנים. בציבור הדתי לאומי לעומת זאת היחס לאקדמיה הוא ברוב המקרים חיובי, ולכן ישנם הרבה מוסדות המשלבים תורה ואקדמיה ביחד, כמו אוניברסיטת בר-אילן. ראש הישיבה הליטאי: מעקרים ומחללים את השם 'ישיבה', באתר ערוץ 7, 14 ביולי 2023 ישיבה-יוניברסיטי בישראל: אקדמיה לצד תורה, באתר בחדרי חרדים, 15 באוקטובר 2013 דת ומדע
אליפות אוקיאניה בכדורגל נשים 2018

אליפות אוקיאניה בכדורגל נשים 2018 (באנגלית: 2018 OFC Women's Nations Cup) היא המהדורה ה-11 של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בקלדוניה החדשה והתקיים מ-18 בנובמבר עד ה-1 בדצמבר 2018. הגביע שימש כטורניר המוקדמות לגביע העולם 2019 בצרפת ולמשחקים האולימפיים 2020 בטוקיו. לראשונה מאז הטורניר של 2010 נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו פיג'י וניו זילנד - האלופה המכהנת. בסיום המשחק, שנערך בנומאה מול 450 צופים, ניצחה ניו זילנד 0-8 וזכתה בטורניר בפעם הרביעית ברציפות. בעקבות זכייתן העפילו הניו זילנדיות ישירות לגביע העולם ולמשחקים האולימפיים כנציגות OFC.
צבי פוטשניק

צבי פוטשניק הוא שחקן נבחרת ישראל בכדורסל בכיסאות גלגלים לשעבר. נולד בחיפה ועם הקמת מרכז הספורט לנכים של איל"ן היה מראשוני חבריו, פעיל בכדורסל כיסאות גלגלים, טניס שולחן ושחייה וייצג את ישראל במשחקי סטוק מנדוויל. בשנים 1976-1960 היה חבר נבחרת ישראל בכדורסל בכיסאות גלגלים. בשנת 1962 זכה במשחקי סטוק מנדוויל במדליית כסף במשחה 50 מטר חזה עם תוצאה של 1:10.60 דקות. בשנת 1967 היה ממקימי מועדון הספורט של איל"ן בקריית שפרינצק. עם נבחרת הכדורסל היה שותף לזכיות במדליית זהב במשחקים הפאראלימפיים תל אביב (1968) ומדליית כסף במשחקים הפאראלימפיים טורונטו (1976). פוטשניק מהנדס בניין וחי ברמת גן. בשנת 1968 נישא לספורטאית הנכה מלכה חלפון ולהם שלושה ילדים. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) צבי אלגת, ספורט של כוח-רצון, מעריב, 22 ביולי 1962 מלכה פוטשניק חלפון הנכים חזרו מאנגליה עם "שיירת מוזהבת" של מדליות וגביעים, למרחב, 19 באוגוסט 1962 700 זוגות מתרימם – במצעד הפרוטות בחיפה, מעריב, 1 בפברואר 1967